জিতেন্দ্র কুমার

জিতেন্দ্র কুমার একজন ভারতীয় অভিনেতা। তিনি মূলত টিভিএফ পিচার্স ধারাবাহিকে জিতু, কোটা ফ্যাক্টরি-তে জিতু ভাইয়া, অ্যামাজন প্রাইমের হাস্যরসাত্মক ধারাবাহিক পঞ্চায়েত এবং চলচ্চিত্র শুভ মঙ্গল জ্যাদা সাবধান-এ অভিনয়ের জন্য পরিচিত। তিনি দুটি ফিল্মফেয়ার ওটিটি পুরস্কারসহ বেশ কয়েকটি পুরস্কার অর্জন করেছেন।

 জীবন ও কর্মজীবন 
জিতেন্দ্র কুমার আইআইটি খড়গপুরে সিভিল ইঞ্জিনিয়ারিং পড়ার সময় অভিনয়ের প্রতি আগ্রহী হয়ে ওঠেন। তিনি আইআইটির হিন্দি টেকনোলজি ড্রামাটিক্স সোসাইটি-এর গভর্নর হিসেবে বহু মঞ্চ নাটকে অভিনয় করেছেন। সেখানেই তিনি দ্য ভাইরাল ফিভার (টিভিএফ)-এর এক্সিকিউটিভ ক্রিয়েটিভ ডিরেক্টর এবং লেখক বিশ্বপতি সরকার-এর সঙ্গে পরিচিত হন, যিনি পরে ২০১২ সালে তাকে টিভিএফ-এ যোগ দেওয়ার জন্য আমন্ত্রণ জানান।

২০১৩ সালে কুমার মুন্না জজবাতি: দ্য কিউ-তিয়া ইন্টার্ন-এ অভিনয় করেন, যা দ্রুত ভাইরাল হয়ে যায় এবং ৩০ লাখেরও বেশি ভিউ পায়। এরপর থেকে তিনি টেক কনভারসেশন্স উইথ ড্যাড, এ ডে উইথ, টিভিএফ ব্যাচেলর্স, কোটা ফ্যাক্টরি সহ টিভিএফ-এর বিভিন্ন ভিডিওতে বিভিন্ন চরিত্রে অভিনয় করেছেন।

ইউটিউব-এ টিভিএফ ভিডিও ছাড়াও কুমার বিভিন্ন কমেডি স্কেচ, সিনেমা এবং ওয়েব সিরিজে গুরুত্বপূর্ণ চরিত্রে অভিনয় করেছেন। তিনি মূলত টিভিএফ পিচার্স-এ এক হতাশ কর্পোরেট কর্মচারী জিতেন্দ্র মহেশ্বরী, পার্মানেন্ট রুমমেটস-এ এক দ্বিধাগ্রস্ত বর গিট্টু এবং কোটা ফ্যাক্টরি-এর জিতু ভাইয়া চরিত্রের জন্য জনপ্রিয়। ২০১৪ সালে তিনি চলচ্চিত্র শুরুআত কা ইন্টারভাল-এর মাধ্যমে বড় পর্দায় আত্মপ্রকাশ করেন।

তিনি অ্যামাজন প্রাইম-এর জনপ্রিয় ওয়েব সিরিজ পঞ্চায়েত-এ প্রধান চরিত্রে অভিনয় করেছেন। এতে তিনি অভিষেক ত্রিপাঠী, উত্তরপ্রদেশের ফুলেরা গ্রামের পঞ্চায়েত অফিসের এক তরুণ নগর সচিবের ভূমিকায় অভিনয় করেছেন। টিভিএফ প্রযোজিত এই সিরিজটি দর্শক ও সমালোচকদের দ্বারা ব্যাপকভাবে প্রশংসিত হয়েছে।

২০২০ সালে তিনি শুভ মঙ্গল জ্যাদা সাবধান চলচ্চিত্রে আমন ত্রিপাঠী চরিত্রে আয়ুষ্মান খুরানার বিপরীতে অভিনয় করেন। এরপর তিনি চমন বহার চলচ্চিত্রে বিল্লু চরিত্রে অভিনয় করেন।

 চলচ্চিত্রের তালিকা 

 চলচ্চিত্র 
বছরশিরোনামভূমিকাসূত্র২০১৪শুরুআত কা ইনটার্ভেললক্ষ্মণ২০১৯গন কেশশ্রীজয় রায়২০২০শুভ মঙ্গল জ্যাদা সাবধানআমান ত্রিপাঠীচমন বাহারপ্রেম কুমার "বিল্লু" যাদব২০২২যাদুকরমীনু নারাং২০২৩ড্রাই ডেগান্নু২০২৪ল্যান্টরানিবাবু কামার

 ওয়েব ধারাবাহিক 
বছরশিরোনামভূমিকামন্তব্যসূত্র২০১৪পার্মানেন্ট রুমমেটপ্রতীক২০১৫টিভিএফ পিচার্সজিতেন্দ্র "জীতু" মহেশ্বরী২০১৭টিভিএফ ব্যাচেলরজিতুমৌসুম ২বিষ্ট, প্লিজ!গিরিশ গয়ালপিতারাজিতু২০১৮জনাব জনাবা.বীরেনমৌসুম ১২০১৯অপরিপক্কনাটকের শিক্ষকটিভিএফ ট্রিপলিংনিজেইমৌসুম ২হাস্যকরভাবে আপনারআরজে মাস্তিখোর মিশ্রচিজকেকনীল২০১৯- ২০২৪কোটা ফ্যাক্টরিজিতু ভাইয়া২০২০-বর্তমানপঞ্চায়েতঅভিষেক ত্রিপাঠী

 পুরস্কার ও মনোনয়ন 
বছরপুরস্কারশ্রেণীকাজফলাফল ২০২০ ফিল্মফেয়ার ওটিটি পুরস্কার সেরা অভিনেতা (কমেডি সিরিজ) পঞ্চায়েত  ২০২২২২তম ভারতীয় টেলিভিশন একাডেমি পুরস্কারজনপ্রিয় অভিনেতা - ওটিটিকোটা ফ্যাক্টরি২০২২ফিল্মফেয়ার ওটিটি পুরস্কারসিরিজ সেরা অভিনেতা (পুরুষ): কমেডিসিরিজ সেরা অভিনেতা (পুরুষ), সমালোচক: কমেডিপঞ্চায়েত২০২৩বলিউড হাঙ্গামা স্টাইল আইকনসবচেয়ে স্টাইলিশ উদীয়মান আইকন -২০২৪ফিল্মফেয়ার ওটিটি পুরস্কারসিরিজ সেরা অভিনেতা (পুরুষ): কমেডিপঞ্চায়েতসিরিজ সেরা অভিনেতা (পুরুষ): নাটককোটা ফ্যাক্টরি

তথ্যসূত্র

বহিঃসংযোগ




বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় অভিনেতা
বিষয়শ্রেণী:ভারতীয় কৌতুকাভিনেতা
বিষয়শ্রেণী:রাজস্থানের ব্যক্তি
বিষয়শ্রেণী:ভারতীয় হিন্দু
বিষয়শ্রেণী:আইআইটি খড়গপুরের প্রাক্তন শিক্ষার্থী